Diari Oficial de la Generalitat Valenciana


Sumari del DOGV 5965, del 02-03-2009 (2009/2156)

ORDE de 13 de febrer de 2009, de la Conselleria de Presidència, per la qual s'aprova, en la Diputació Provincial de Castelló, l'amortització del lloc de secretaria-intervenció-director de l'OFISAM de Morella, i la creació i classificació dels llocs de secretaria-intervenció-cap Zona Sud (OFISAM Onda) i secretaria-intervenció-cap Zona Nord (OFISAM Morella).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/2156


Data del document
:   13-02-2009

Organisme emissor
:   Conselleria de Presidència

Tipus de document
:   Ordre

Descriptors 

:   * Onda
    * Morella
    * administració local
    * qualificació del personal

ORDE de 13 de febrer de 2009, de la Conselleria de Presidència, per la qual s'aprova, en la Diputació Provincial de Castelló, l'amortització del lloc de secretaria-intervenció-director de l'OFISAM de Morella, i la creació i classificació dels llocs de secretaria-intervenció-cap Zona Sud (OFISAM Onda) i secretaria-intervenció-cap Zona Nord (OFISAM Morella). [2009/2156]  
La Diputació Provincial de Castelló va crear en el seu dia, en la plantilla de personal i relació de llocs de treball, el lloc de secretaria-intervenció-director de l'OFISAM de Morella, reservat a funcionaris amb habilitació de caràcter estatal pertanyents a la subescala de secretaria-intervenció.  
El ple de la Diputació, en la sessió del dia 18 de desembre de 2008, va acordar, per mitjà de la modificació de la plantilla i relació de llocs de treball de la dita corporació, amortitzar l'esmentat lloc de director de l'OFISAM de Morella i crear els llocs de secretaria-intervenció-cap Zona Sud (OFISAM Onda) i secretaria-intervenció-cap Zona Nord (OFISAM Morella).  
En el mateix acord plenari, se sol·licita a esta Conselleria de Presidència la classificació dels esmentats llocs en classe tercera, i reservada la seua provisió a funcionaris amb habilitació de caràcter estatal de la subescala de secretaria-intervenció.  
El lloc de director de l'OFISAM de Morella es troba en l'actualitat vacant.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de la competència atribuïda per l'article 2.2.a del Decret 159/1997, de 29 d'abril, del Govern Valencià, pel que s'aprova el Reglament Regulador de les Competències de la Generalitat Relatives als Funcionaris amb Habilitació de Caràcter Estatal,  
ORDENE  
1. Amortitzar el lloc de secretaria-intervenció-director de l'OFISAM de Morella en la Diputació Provincial de Castelló, reservat a funcionaris amb habilitació de caràcter estatal pertanyents a la subescala de secretaria-intervenció, de conformitat amb l'acord adoptat pel Ple de la dita corporació en la sessió del dia 18 de desembre de 2008.  
2. Crear el lloc de secretaria-intervenció-cap Zona Sud (OFISAM Onda), en la Diputació Provincial de Castelló i classificar-lo en classe tercera, reservada la seua provisió a funcionaris amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2.c i d del Reial Decret 1174/1987, de 18 de setembre.  
3. Crear el lloc de secretaria-intervenció-cap Zona Nord (OFISAM Morella) en la Diputació Provincial de Castelló i classificar-lo en classe tercera, reservada la seua provisió a funcionaris amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2.c i d del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació i potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 13 de febrer de 2009  
El vicepresident primer i conseller de Presidència,  
VICENTE RAMBLA MOMPLET